[{"text_idx": "#000001", "text": "Mae maswr Caerfaddon Rhys Priestland wedi newid ei feddwl yngly\u0302n a\u0302'i benderfyniad na fyddai ar gael i chwarae i Gymru am 18 mis pe bai'n cael ei ddewis."}, {"text_idx": "#000002", "text": "Dau fis yn o\u0302l fe wnaeth hyfforddwr Caerfaddon, Mike Ford, gyhoeddi fod Priestland wedi dod i'r penderfyniad na fyddai ar gael."}, {"text_idx": "#000003", "text": "Ond nawr mae Priestland wedi ail feddwl gan ddweud ei fod am herio Dan Biggar am y crys rhif 10."}, {"text_idx": "#000004", "text": "Dywedodd Ford: \"Mae o nawr wedi penderfynu pe bai o'n cael ei ddewis ei fod am chwarae i Gymru eto."}, {"text_idx": "#000005", "text": "Yn wreiddiol roedd Caerfaddon yn gobeithio y byddai Priestland ar gael i chwarae i'r ti\u0302m cyntaf, pe bai eu maswr Geroge Ford, mab yr hyfforddwr, yn cael ei ddewis i chwarae i Loegr yn ystod Pencampwriaeth y Chwe Gwlad."}, {"text_idx": "#000006", "text": "Fe ymunodd Priestland a\u0302'r clwb - sy'n chwarae yn Uwch Gynghrair Lloegr - wedi i daith Cymru yng Nghwpan y Byd ddod i ben yn erbyn De Affrica yn y rownd go-gyn-derfynol."}, {"text_idx": "#000007", "text": "Mae wedi ennill 40 cap i Gymru, ac fe ymunodd a\u0302 Chaerfaddon wedi 10 mlynedd yn chwarae i'r Scarlets."}, {"text_idx": "#000011", "text": "Cynlluniau am dreth twristiaeth i Gymru gam yn nes"}]